
OLIMPIA OLARI 


PALESTINA, 
VISAND LA 
LIBERTATE 


Cu luciditate despre drama identitätii palestiniene 


Prezenta insolita în peisajul publicisticii din România, si nu numai, Olimpia Olari, semnatara celei mai recente 
apariţii editoriale, a 39-a, din prestigioasa colecţie „Biblioteca arabă" a Editurii Proema din Baia Mare, 
„Palestina visand la libertate”, ne oferă, la ediția 2023 a Târgului de carte Gaudeamus, un temerar exemplu 
de raționament „non-cușer, incorect politic si radical'[1], propunându-ne o paralelă între prigoana nazistă 
împotriva evreilor si prigoana statului evreu împotriva palestinienilor. Alternativ, si o comparaţie a situației 
teritoriilor palestiniene din Fâșia Gaza și Cisiordania cu bantustanele, „închisorile în aer liber' pe care 
administrația Partidului National le-a rezervat populaţiei de culoare majoritare din Africa de Sud si Africa de 


Sud-Vest (Namibia), ca parte a politicii sale de apartheid. 


Argumentatia semnatarei volumului este susținută de 573 de citări în economia a 348 de pagini, fiind 
cercetate surse acoperitoare a peste unsprezece milenii din trecutul a ceea ce astăzi este desemnat ca fiind 
spațiul Orientului Mijlociu, cu aplecare spre problematica ramificată a chestiunii palestiniene, prin intermediul 
căreia radicalismul arab de stânga și-a regăsit în anii 1960-1970 o anumită coerenţă, pentru ca în deceniile 
următoare să devină mai atrăgător fundamentalismul religios. 


Scopul unei investigaţii cu o asemenea retrospectivă temporală este indicat de prin titlul primului capitol, 
„Niciodată un pământ fără oameni'[2], acesta fiind și punctul de pornire al confruntărilor de idei cu 
neosioniștii care se folosesc de datări arheologice pentru a combate Tora ( Vechiul Testament ) şi a susţine ca 
Tara Canaanului și capitala acesteia, lerihon nu ar fi fost locuite la data când acolo s-au înstăpânit evreii[3]. 
Conform Ann E. Killebrew, „Cei mai multi cercetători de azi acceptă faptul că majoritatea poveștilor despre 
cuceriri din Cartea lui losua sunt lipsite de realitate istorica’[4]. 


Lista bibliografiei, 16 autori cu 21 de lucrări, este evident incompletă, comparativ cu abundența citărilor, 
ceea ce i-ar putea tenta pe cititorii parcimonioși să reproseze o orientare unidirectionala, cu preferințe înspre 
activiști politici și să observe, doar în plan minor, surse dintre cele mai autorizate, ori să critice malitios 
selectivitatea citării acestora. Importante sunt, însă, faptele relevate si onestitatea scopului cu care acestea 
sunt aduse în lumina adevărului. Roba de aur a citatelor poate servi, în aceiași măsură,  intepretärilor 
constructive, rationamentelor care să conducă la noi concluzii, rezultatul fiind o lucrare de cercetare, ceea ce 
Olimpia Olari dorește să contrapună neosionistilor, pentru care roba de aur a citatelor este folosită și drept 
argument al unor prejudecăţi, opiniile altora contând numai în măsura în care por servi susţinerii unui scop 
politic, prin definiţie partizan și cel mai adesea paralel realității, rezultatul unei astfel de „cercetări” fiind un 
produs propagandistic. 

In 1969, premierul israelian Golda Meir a atras atentia lumii cu afirmatia: ,Nu exista niciun popor palestinian. 
Nu e ca si cum am fi venit, i-am alungat si le-am luat tara. Ei nu existau.” Neosionistii din „academia” au căutat 
apoi argumentele pentru susținerea declaraţiei politice a Goldei Meir, în care sens au lansat o campanie 
propagandistică de căutare a răspunsurilor la întrebarea „Cine sunt palestinienii"? „S-a dovedit însă ca mulți 
lideri arabi si istorici i-au dat dreptate”- spun neosionistii și vin să „argumenteze” cu citate din asertiuni făcute 
cu decenii înainte de declarația premierului, ca și cum Golda Meir nu a făcut altceva, decât să constate și să 
aducă în actualitate un dat al istoriei, ce nu mai trebuie demostrat și care autentifică declaraţia sa politică cu 
roba de aur a citatelor: „In 1937, liderul arab Awni Abd al-Hadi a afirmat in fata Comisiei Peel[5]: „Nu există 
nicio tara Palestina. Palestina este un termen inventat de sioniști. Nu există Palestina în Biblie. Palestina e 


străină pentru noi”. 


Un deceniu mai tarziu, istoricul arab Philip Hitti a incuviintat, în marturia sa pentru Comitetul anglo-american: 
„Nu exista Palestina în istorie. Nu exista deloc”. In anul 1956, un reprezentant al Arabiei Saudita pentru ONU 
a afirmat: „Este cunoscut faptul că Palestina nu e altceva decât Siria de Sud”. Dictatorul Hafez al-Assad i-a 
spus liderului O.E.P., Yasser Arafat: „Nu uitaţi un singur lucru: nu există niciun popor palestinian. Nu există 
nicio entitate palestiniană. Palestina este parte integrală a Siriei”. 


Protopopul Panayiotis Papageorgiou, preot ortodox american de origine cipriotă, care a vizitat în anul 2021 
România, are un comentariu interesant la întrebarea „Cine sunt palestinienienii”?, pe care îl reproducem: „În 
timpul vizitei Papei Francisc si a Patriarhului Ecumenic în Tara Sfântă, într-o conversaţie privată capturată 
de mass-media, prim ministrul israelian Netanyahu a făcut un comentariu către Papa, zicand: „lisus a vorbit, 
la fel ca noi, ebraica”. Papa a replicat: aramaica”. Netanyahu a răspuns: „ebraica și aramaica”. Importanţa 
politică a acestui dialog constă in faptul că reflectă modul in care israelienii se prezintă ca proprietari de drept 
ai Țării Sfinte. Netanyahu a dorit să sublinieze cu mandrie faptul că ebraica a fost vorbită acolo chiar de lisus, 
care a fost un evreu, prin urmare, Țara Sfântă ar aparține evreilor. Evreii, cu alte cuvinte, au fost aici cei dintâi, 
înaintea celorlalti, prin urmare Tara Sfântă le aparține. Există o problemă serioasă, cu toate acestea, vizavi de 
pretenţia israeliană — o problemă care a fost ignorată si nearticulată în mod clar de mass-media (sau chiar de 
catre unii istorici contemporani), aceștia continuând să se refere la locuitorii din Tara Sfântă ca la 
„palestinieni”, fără a face distincţie între creștini și musulmani si fără nici o referire istorică la originea acestor 
două grupuri. 


În ştiri, auzim in mod constant despre conflictul politic și militar între israelieni și palestinienii musulmani. Ca o 
consecință, majoritatea americanilor de astăzi coreleaza palestinienii cu musulmanii si terorismul, de fiecare 
dată când se aprinde un conflict. În acest conflict politic si militar între evreii israelieni și musulmanii 
palestinieni, situaţia dificilă a creștinilor palestinieni este complet uitată. Mai mult decât atât, există un defect 
grav în etichetarea creștinilor din Țara Sfântă (la fel in Liban și Siria), ca fiind “creștini arabi”. Orice istoric 
serios, poate spune imediat că arabii, care au cucerit aceste meleaguri în secolul al VII-lea, nu au îmbrățișat 
Creștinismul! Deci, cine sunt acești palestinieni creștini de limba arabă? Au venit in aceste locuri după 
cucerirea arabă, sau existau probabil deja în Țara Sfântă, atunci când au venit arabii? Din nou, orice 
cercetator serios in istorie va fi în măsură să vă spună rapid că acești creștini palestinieni de limba arabă, nu 


numai că nu sunt arabi. dar sunt locuitori indiaeni ai Tarii Sfinte. care isi au rădăcinile în ludaismul primului 


expulzarea definitivă a evreilor din zona, de catre romani, in 135 după Hristos), si mai ales după vizita Sfintei 
Elena și înființarea a sute de biserici si numeroase mănăstiri, în secolul al IV-lea. 


Cu alte cuvinte, oamenii din Palestina au fost în mare parte creștini, atunci când au ajuns arabii, în secolul al 
VII-lea. Va fi ușor de demonstrat, de asemenea, că nu numai aramaica (si ebraica, în slujirea în rândul 
evreilor) ci, totodata, si greaca au fost vorbite în cele mai multe locuri din Țara Sfântă, din perioada elenistică, 
până la invazia arabă. Părerea mea este că evreii moderni ar putea pretinde, pe bună dreptate, că Țara 
Sfântă este casa lor ancestrală, dar creștinii indigeni din Țara Sfântă au fost acolo continuu, neîntrerupt, şi îsi 
au și ei rădăcinile adânc în acest pământ, cel putin la fel de profund ca cineva care pretinde astăzi că este 
evreu. 


Suntem datori fata de acest un milion si jumătate de creștini, uitati, care au pastrat in picioare Credinţa 
Crestină, printre atât de multe adversitati, pentru că ei sunt cele mai mari victime ale conflictului sângeros între 
evreii si musulmanii din Tara Sfanta’[6]. 


Independent de recursul unora și al altora la Biblie ca instrument colonialist, la faptul că Tora nu ar referi la 
„Pământul (n.n.) lui Israel” si, de asemenea, dincolo de vastul excurs doctrinar-teologic, filosofic și/sau 
antropologic, de natură a estompa, ori dimpotrivă, a inflama „israelianul chutzpah’, revenind în 
contemporaneitate, este un adevăr axiomatic că: „Poporul palestinian nu s-a dus pe pământul altui popor 
pentru a-l ucide și a-l deposeda de teritoriu, poporul palestinian a stat acolo unde a trăit de milenii [7], iar, 
pentru a fi corecti și în consens cu faptele, avem datoria să iterăm, fără ocolișuri tenebroase prin cei 3.000 de 
ani de istorie comună a evreilor și palestinienilor, un adevăr simplu, dar greu de rostit: chestiunea israeliano- 
palestiniană este o bombă geopolitică amorsată de Imperiul britanic, la 2 noiembrie 1917, înainte de a-i păli 
măreția și a se metamorfoza în organizația interguvernamentală a celor peste 50 de foste colonii, reunite în 
Commonwealths. 


Bomba geopolitică britanică are și un nume: „Declaraţia Balfour'T8], care a instituit „ Mandatul britanic asupra 
Palestinei”. Prin declaraţie, britanicii se angajaseră să susţină fondarea în Palestina a unui cămin national 
pentru evrei, iar puterile aliate să se îngrijească de apărarea drepturilor civile și religioase, atât a comunităţilor 
evreiești, cât și a celor neevreiesti din Palestina. Conform preambulului mandatului, principalele puteri aliate 
au căzut de acord asupra faptului că puterea mandatară era responsabilă pentru punerea în practică 
a Declaraţiei Balfour din 2 noiembrie 1917, convenită în ședința cabinetului din 30 octombrie 1917 si adoptată 
ulterior si de guvernele Aliaților. 


Toate cele ce au urmat ulterior și continuă a se consuma și prefigura ca incertitudini ale viitorului palestinienilor 
și a vecinilor Israelului sunt efectele numitei bombe geopolitice. Între timp, bomba geopolitică amorsată în 
Orientul Mijlociu, pe ruinele Imperiului otoman, a devenit o ameninţare nucleară reală la adresa păcii lumii, 
fiindcă Israelul și puterile mondiale susținătoare au considerat că, fără a fi înarmat nuclear, noul statul israelian 
nu va avea pace cu vecinii și ar fi în inferioritate strategică fata de statele din proximitate cu ambiţii de puteri 
regionale. Despre cum a intrat Israelul, „pe scara de incendiu”, în clubul puterilor nucleare există o întreagă 
literatură[9]. 


O evaluare comparativă a cinismului politicii imperiale britanice în Orientul Mijlociu, cu o altă bombă 
geopolitică, amorsată în 1947, în chestiunea separatismului din Jammu şi Kashmir , este necesară. Pentru a 
tempera avântul reformator al Indiei după obţinerea independenţei, guvernul britanic (premier Clement Atlee ) 
a împărţit India în două state : India și Pakistan, iar Kashmirul, provincia separatiștilor Sikhs rămâne, după 
împărțirea britanică, la început independent sub conducerea prinţului Hari Singh, dar, după o scurtă perioadă 
devine mărul discordiei, determinând un conflict militar între India și Pakistan, care era constiuit din două mari 


provincii, cu populaţie majoritar musulmană, situate la o distanţă 1700 km. una de alta. 


Pakistanul, la rândul său, va fi divizat în Pakistanul de vest si Pakistanul de est, acesta din urmă devenind în 
anul 1971 statul bengal, oficial Republica Populară Bangladesh. Khasmirul va fi și el împărţit în statul 
federal Jammu și Kasmir — două treimi si atribuit Indiei, iar districtul Asad Kasmir si Northern Area (provinciile 
de nord) revin Pakistanului 


Din 1947-1949, când a avut loc primul război indo-pakistanez si pînă la al patrulea, războiul din munţii Kargil, 
din anul 1999, în acest conflict, momentan îngheţat, India și Pakistanul s-au confruntat în războaie etnico- 
religioase şi civile, în unele etape intervenind și China, de partea Pakistanului care a avut susținerea U.R.S.S. 
Starea conflictuală permanentă a generat si aici cursa înarmării nucleare. Războiul indo-pakistanez din anul 
1999 a fost primul război convenţional din lume între două puteri nucleare. India a cosiderat și s-a justificat 
că nu poate sta la aceiași masă cu S.U.A. dacă nu deţine arma nucleară, iar Pakistanul, probabil că nu poate 
supravieţui cu un asemenea vecin, dacă nu se înarmează nuclear. 


În 2019 Parlamentul Indiei a adoptat „Jammu and Kashmir Reorganisation Act’, prin care acest stat federal a 
fost dizolvat și reorganizat in două teritorii unionale — Jammu si Kasmir în vest si Ladakh în est. Până la 


dizolvare, Jammu si Casmir era singurul stat în India cu o populație majoritar musulmană. 


Evoluţii asemănătoare si coincidente întâmplătoare ?! Linia de graniţă dintre cele două parti („Line of Control“) 
are o lungime de 750 kilometri, fiind sub mandat O.N.U. neputându-se ajunge la un compromis între India și 
Pakistan. Zona se află la confluenţa a trei religii majore : islamismul, hinduismul şi budismul. Fiecare separare 
teritorială a condus la faramitarea unităţii „casei islamului” de peste... 700 de kilometri ! Este numită de „zid de 
securitate” de către Israel și era, la data finalizării, cea mai mare investiţie de infrastructură a Israelului. Este 
numit „zidul apartheidului” de către Autoritatea Naţională Palestiniană și a fost declarat ilegal de către Curtea 
Internaţională de Justiţie de la Haga, în luna iulie 2004. Si aici, ca si în conflictul indo — pakistanez este 
prezent amalgamul etnico-religios: musulmani, iudei, creștini. Deci, toate ingredinientele unor ireconciliabile 
contradicții, perdantii fiind musulmanii şi creştinii. Aceştia din urmă fiind, relativ frecvent, şi victimele unor 


persecuții inimaginabile în zilele noastre. 


Cinismul politicii imperiale britanice se află și la originea crizei din Siria, a altor surse de instabilitate, între 
care și conflicte sângeroase și drame umanitare din Africa. Recursul la originile istorice şi chiar protoistorice, 
dacă avem în vedere dreptul divin ca temei al revendicării lerusalimului de către sionişti, este contraproductiv 
şi, pentru ordinea și pacea lumii, nu ar fi de dorit ca şi alţi revizionişti ai istoriei să-şi revendice drepturile 
divine. 


Palestina si Israelul, ca entitati in istoria politica a omenirii, temporal-cronologic le desparte cam opt-noua 
milenii, dar, interesat sau nu, aceste entitati deseori sunt confundate. O varianta vulgata a Enciclopediei 
Britanice când referă vechimea neolitică a Israelului, dă ca exemplu Palestina. Bunicii mei, născuţi la începutul 
secolului al XX-lea ştiau doar de Palestina, ţara din care Dumnezeu a îngăduit izgonirea evreilor, drept 
pedeapsă pentru răstignirea Mântuitorului lisus Hristos. Neconcordanta Bibliei cu date sau fapte istorice nu 
face decât să sporescă aura misterelor biblice. Nu este mai puţin adevărat că, mergând pe urmele Bibliei, 
arheologii au şi descoperit nu puţine artefacte valoroase care vin să susţină că Biblia are dreptate[10]. 


Cu certitudine, în Palestina, precum oriunde în Orientul Mijlociu, printre strămoșii locuitorilor moderni se află și 
cei care au trăit în tara din antichitate.(...) Fără îndoială, locuitorii originali nu au dispărut niciodată complet, 
dar în decursul timpului ei au fost succesiv iudaizati, creștinați și islamizati. Limba lor a fost transformată în 
ebraică, apoi aramaică, iar în final în arabă” — afirmă Bernard Lewis [11]. 


Până la proclamarea statului Israel, în anul 1948, denominatia /srael era cunoscută prin intermediul Torei 
(Vechiul Testament) şi al referirilor istoriei antice la regatul care a reunit triburile din nordul Palestinei (921-721 
î. Ch.), după sciziunea Regatului evreilor la moartea lui Solomon[12]. 


Siria şi Palestina sunt consemnate în istoria istoria politică ca primele teritorii ale lumii cu populaţie sedentară, 
începând cu anul 11.000 7. Ch. , unde , începând cu anul 8.000 î. Ch., a avut loc revoluţia neolitică, atestată 
arheologic prin depozitarea cerealelor , fortificațiile de la lerihon (cea mai veche aşezare umană cunoscută), 
trepanatia craniană, unelte perfectionate[13]. 


Regatul Israelului (1004-926 î.Ch.) a reunit, sub regii evrei David şi Solomon, triburile semite din Palestina . 
Important de reţinut, arabii sunt, la rândul lor, descendenţi ai triburilor semite, fiind înrudiţi cu evreii. 


După moartea lui Solomon, regatul s-a scindat şi redus, cuprinzând doar triburile din nordul Palestinei (931- 
721 î.Ch.). Subminat de rivalitätile fratricide şi instabilitate politică, regatul evreu al lui luda, cu capitala la 
Samaria, a sucombat sub atacurile asirienilor. Au urmat, de asemenea, ocupaţii babiloniene, persane, 
macedonene şi romane (Regatul iudeu elenistic, secolul II î.Ch.). 


În anul 70 a avut loc o răscoală a evreilor împotriva ocupaţiei romane. Drept urmare, Titus îi va împrăştia în 
întreg imperiul. Odată cu represiunea romană, până la jumătatea secolului al Il — lea populaţiile evreiești 
părăsesc Ierusalimul si duc cu ele în lume pagini din Tora. Galileea, Babilon, Siria și Egipt capătă atunci o 
mare vitalitate și diversitate culturală. 


Între secolele al VII-lea și XV-lea, majoritatea evreilor au trăit în lumea musulmană. Au preluat limba arabă, cu 
multitudinea dialectelor ei, care, odată transcrisă în ebraică, devine “iudeo-arabă”. După cucerirea 
musulmană, evreii și creștinii capătă statutul de “dhimmi”, o poziţie de inferioritate si de vulnerabilitate, dar în 


același timp aveau parte de protecţie juridică și de autonomie administrativă, fiscală și religiosă. 


În secolul al VIl-lea a avut loc ocupaţia bizantină, urmată de războaiele cruciate şi ocupaţia turcească de 
aproape o jumătate de secol. 


În aprilie 1918, o comisie sionistă din Anglia, Franţa, Italia, Olanda şi Rusia, condusă de Haim 
Weizmann[14] a primit permisiunea să viziteze Palestina. Ulterior vizitei delegaţiei sioniste va începe un 
proces, încă neîncheiat, al emigrării evreilor de pretutindeni în Palestina, țelul fiind acela al constituirii statului 
Israel. În faţa valului emigrationist, Anglia, lipsită, probabil, de interesul asumării responsabilitätilor sale de 
putere mandatară pentru rezolvarea problemelor sociale create de afluxul de populaţie, a început să limiteze 
drastic emigrările. Printr-o aşa numită „Carte albă“ (din anul 1939) a Parlamentului britanic a fost ulterior 
revizuită şi amendată „Declaraţia Balfour”, în sensul că, din anul 1944, se vor sista efectiv emigrările. 
Procesul de emigrare a implicat şi instituirea unor formaţiuni ilegale paralele cu serviciile administraţiei puterii 
mandatare şi contrapuse acestora (o armată clandestină pentru lupta de rezistenţă şi eliberare -,Haganah” şi o 


alta pentru apărare împotriva atacurilor arabe asupra coloniştilor evrei — ,Hasomer’ (Päzitorul). 


Concomitent cu „Haşomer” şi „Haganah” au fost create şi servicii de informaţii între care „Sheruth Yediot” — 
Shai, ajungându-se în situaţia, fără precedent, ca statul israelian să fie rezultatul activităţii serviciilor secrete 
apărute înaintea sa , deci independente de vreo autoritate statală, ceea ce nu va rămâne fără consecinţe 


ulterioare. 


La constituirea statului Israel s-a ajuns în urma unui îndelungat război subteran, dus cu ajutorul unei armate 
clandestine şi care s-a încheiat cu victoria sioniştilor din întreaga lume. Sioniştii au reuşit să introducă arme şi 
să constituie în Palestina grupări subversive. Pentru aceasta, a fost nevoie, însă, ca agenţii sionişti să fie 
infiltrati în armata şi administraţia britanică mandatară, precum şi în guvernele ţărilor vecine. 


Se repetă istoria ? Istoria poporului evreu, reflectată în Vechiul Testament, ni-i prezintă pe evrei într-o evoluţie 
extrem de complexă, angajaţi permanent când în războaie duse cu o cruzime fără margini, când pedepsiţi şi 
aruncaţi în suferinţe pustiitoare pentru lipsa de loialitate fata de Dumnezeu, repetate trădări şi închinări la idolii 
păgâni. În răgazurile dintre cele două ipostaze au beneficiat de ospitalitatea altor popoare, devenind neamul 
cu cea mai mare răspândire în lume şi cel mai bine reprezentat în toate domeniile mai importante ale activităţii 


sociale, inclusiv în guvernele statelor ce i-au adoptat ca cetăţeni. 


Atât impunerea Israelului ca stat, cât şi consolidarea şi prosperitatea ulterioară au fost rezultatul unor abile 
operaţiuni secrete si de spionaj. Unele organizaţii paramilitare de autoapărare, „Irgurn” (Etzel) şi „Stern” s-au 
extremizat, devenind veritabile organizaţii teroriste, fapt pe care ultranationalistii şi radicalii evrei l-au contestat 
şi îl contestă, în pofida faptului că ele erau urmărite de „Shai”, fiind considerate duşmanii de moarte ai 
„Haganei”. Mari personalităţi politice ale Israelului au provenit din aceste organizaţii adverse, ceea ce a 
influenţat viaţa politică. 


La 29 noiembrie 1947, Adunarea Generală a O.N.U. a adoptat o rezoluţie privind împărţirea Palestinei, un 


teritoriu eminamente arab, în două zone, prin separarea evreilor de arabi. 


La 14 mai 1948 a fost proclamată crearea statului Israel, guvernul provizoriu fiind condus de către David Ben 
Gurion. Consecința acestui act a fost izbucnirea primului război israeliano-arab. Printr-un armistițiu încheiat 
sub egida O.N.U., frontierele Israelului au fost definitivate pe aliniamentele deşertul Neguev, Galilea şi 

Din 1949 şi până în 1969, s-a aflat la putere Partidul Socialist - M.A.PA.I., condus de Ben Gurion pana în 
1963 şi apoi de Levi Eshkol. Consolidarea economică a Israelului s-a realizat prin exploatarea colectivă a 
pământului, dezvoltarea unui puternic sector de stat, atragerea de capital şi ajutor din partea S.U.A. 


În 1956, naţionalizarea de către Egipt a Canalului de Suez şi blocarea golfului Eilat provoacă cel de-al doilea 
război israeliano-arab. 


În 1964, sub egida preşedintelui Egiptului, naţionalistul Gamal Abdel Nasser, ia fiinţă Organizaţia pentru 
Eliberarea Palestinei. 


În 1967, în urma războiului fulger de şase zile, Israelul ocupă peninsula Sinai, teritoriile Gaza, Cisiordania şi 
Golan. Începând din acest an, palestinienii au declanşat o puternică rezistenţă, care se va exacerba într-un 
amplu fenomen terorist internaţional. 


În 1973, pe fondul crizei petrolului are loc cel de-al patrulea război israeliano-arab (războiul de Yom Kippour), 
declanşat de ţările arabe. 


Preluând conducerea guvernului în 1977, Menahem Begin, fost militant al “lrgun”, demarează tratativele de 
pace cu Egiptul. Prima sa vizită în străinătate o efectuează în S.U.A., deoarece preşedintele Carter fiind 
animat de dorinţa deblocării procesului de pace între arabi şi evrei, miza pe dezvoltarea Conferinţei 
internationale de pace de la Geneva într-un dialog mediat care să ducă la retragerea Israelului din teritoriile 
ocupate în anul 1967. 


După vizita la Washington, premierul Begin a vizitat România, singura ţară din blocul comunist european care 
mentinuse şi dezvoltase relaţii normale şi multilaterale cu Israelul. A fost prilejul cu care premierul israelian a 
solicitat oficial lui Nicolae Ceauşescu, cunoscut pentru cordialelele sale relaţii personale şi oficiale cu 
preşedintele egiptean Anwar El Sadat, să-l convingă pe acesta să accepte o întâlnire pesonală, publică sau 
confidențială cu şeful Executivului de la Tel Aviv. Ceea ce preşedintele României nu a întârziat să facă. 


În 1979, printr-un tratat încheiat la Washington, Egiptul recunoaşte frontierele Israelului, care retrocedează 
peninsula Sinai. 


În 1980 are loc reunificarea Ierusalimului, care este proclamată de către Knesset capitala Israelului. Un an mai 


târziu zona Golan este anexată. 


În 1982-1983 Israelul ocupă Libanul, ajungând până la Beirut, apoi se retrage în sudul ţării. În contextul 
evenimentelor prilejuite de ocupaţie, cca. 1.000 de palestinieni din taberele de la Sabra şi Chatila au fost 
asasinați de către falangele creştine libaneze, responsabilitatea revenind, în principal, ministrului apărării Ariel 


Sharon, din cabinetul condus de Menahem Begin, liderul extremei drepte ,LIKUD”. 


Spre sfârşitul anilor '80, Organizaţia pentru Eliberarea Palestinei renunţă la terorismul internaţional, pentru a 
câştiga pe calea luptei politice. În 1993 a fost semnat, la Washington, Tratatul de pace israeliano-arab, în urma 


s-a deschis la Bucuresti. Ariel Sharon a confirmatat rolul deteminant al insistentelor președintelui României 
Nicolae Ceausescu în realizarea înțelegerilor dintre Israel, Egipt si O.E.P. 


În timpul vizitei lui Ceauşescu în Statele Unite ale Americii, din 1978, președintele Jimmy Carter a subliniat că, 
mai mult decât oricare alt lider, Ceauşescu a fost cel care a determinat vizita istorică a preşedintelui Sadat al 
Egiptului la lerusalim. Preşedintele Carter, la rândul său, a solicitat preşedintelui Ceauşescu să ofere bunele 
sale oficii pentru ca Israelul, Egiptul şi Organizaţia pentru Eliberarea Palestinei să finalizeze Acordul- cadru 
pentru stabilirea păcii în Orientul Mijlociu. Ceauşescu, personal şi prin emisari speciali, l-a convins pe Begin să 
accepte întâlnirea cu Sadat, l-a asigurat pe Sadat că Mehahem Begin doreşte să se ajungă la pace si să 
meargă cu încredere la Tel Aviv, unde va fi bine primit. 


În 1978, au fost de patru ori mesageri români la Tel Aviv. De două ori a fost lon Stoian şi de două ori 
Constantin Mitea, cu mesaje. De fiecare dată, era informat. Așa a început drumul către istoricele acorduri de 
la Camp David, pe care, însă, Anwar El Sadat, Menahem Begin şi Nicolae Ceauşescu nu le-au mai apucat, 
fiecare sfarsind prin a fi asasinați. Primii doi pentru deschiderea drumului spre pace, iar ultimul în 


circumstanţele cunoscute. 


În 1995 a fost încheiat acordul final privind extinderea autonomiei, iar în luna noiembrie a aceluiaşi an, 
extremiştii sionişti l-au asasinat pe primul ministru Ytzhak Rabin. 


La 29 ianuarie 1996 au avut loc primele alegeri ale Autorităţii Naţionale Palestiniene. S-a ajuns, astfel, la 
apariţia premiselor concrete ale creării statului palestinian, ceea ce semnifică, totuşi, eşecul politicii israeliene 
iniţiale şi o revenire la spiritul rezoluţiei O.N.U. din 29 noiembrie 1947. 


Este relevant și cum a evoluat confruntarea dintre evrei și palestinieni prin intermediul războiului secret dus 


fără înrerupere de Mossad — Departamentul O.E.P. (“Saifanim”) .În traducere, „saifanim” înseamnă „peştele de 
aur”, iar acest nume de cod este atribuit departamentului care supraveghează problema palestiniană, 
planifică, organizează şi execută operaţiunile de spionaj şi executive împotriva O.E.P. şi a tuturor celorlalte 


organizaţii palestiniene. 


Istoria activităţii acestui departament este, de departe, cea mai bogată, fiind marcată de confruntarea 
permanentă, „pe viaţă şi pe moarte” dintre evrei şi palestinieni. Mişcările palestiniene de eliberare au fost 
permanent şi îndeaproape controlate, fiind infiltrate, la nivelele cele mai importante, cu agenţi ai Mossd-ului. 
Mulţi lideri şi activişti ai palestinienilor au căzut victime atentatelor puse la cale de serviciile secrete israeliene. 
De asemenea, cartierele generale, bazele de antrenament, taberele de refugiaţi şi alte obiective ale O.E.P. au 
fost în repetate rânduri ţintele unor raiduri distrugătoare ale comandourilor serviciilor secrete, soldate cu 
numeroase victime, uneori din rândul copiilor, femeilor sau bătrânilor. 


Războiul dur împotriva O.E.P. a constituit, şi în mod cert viitorul o va confirma, una dintre marile erori de 
strategie a politicii Israelului. În întreţinerea stării de război şi în ducerea sa, serviciile sale speciale au avut un 
rol determinant, iar în unele privinţe chiar exclusiv. Conceptual şi organizatoric, acţiunile informative duse în 


nrahlema nalestinians s-au caracterizat nrin nrenonderenta camnonentelar executive de surnrindere si 


profesionalism, de subtilitate, într-o linie de fermitate şi consecventa proprii dominantelor de personalitate ale 
israelienilor. 


Confruntarea cu O.E.P. a însemnat, în acelaşi timp, confruntări repetate cu serviciile speciale ale ţărilor arabe 
în care organizaţia şi-a avut instituţiile de conducere, structurile militare sau paramilitare, de informaţii sau de 
reprezentare. Războiul cu O.E.P. a dat dimensiuni aparte fenomenului terorist palestinian, care a fost timp de 
aproape trei decenii, un flagel internaţional. Mai multe facţiuni disidente ale mişcărilor palestiniene, apărute, 
între altele, şi ca urmare a operaţiunilor speciale de dezbinare concepute de planificatorii Mossad-ului, s-au 
radicalizat, promovând formele de terorism cele mai grave prin consecinţele lor în vieţi omeneşti. 


Urmărirea teroriştilor palestinieni a făcut ca lumea întreagă să constituie un teatru al operaţiunilor speciale ale 
Mossad-ului, fiind încălcate principii ale dreptului internaţional, suveranitatea şi legile altor state. Pe acest 
fond, contrate-rorismul, respectiv reprimarea terorismului prin terorism, s-a impus ca principiu şi normă de 
conduită guvernamentală. Astfel, numai în Cisiordania, armata israeliană a promovat un terorism de masă, 
fiind răniţi 15-20 de mii de palestinieni şi circa 50.000 arestati[15]. Cu prilejul raidului asupra cartierului general 
al O.E.P. de la Beirut din 1983, o operaţiune contrateroristă a determinat, între altele, asasinarea în masă a 
mai multor mii de refugiaţi palestinieni din taberele de la Sabra şi Chatila, persoane civile, necombatante, între 
care femei, copii şi bătrâni. 


O altă operaţiune contrateroristă, efectuată tot asupra cartierului general al O.E.P. de la Beirut, în 1973, la care 
au participat circa 100 de membri ai comandourilor speciale israeliene i-a avut ca victime importante pe 
Mohamed Jusuf Nadjar (Abu Jusuf), prima personalitate în ordinea importanţei după Yasser Arafat, poetul 
Kamal Nasir, purtătorul de cuvânt al O.E.P. şi pe Kamal Advan, unul dintre şefii „Al Fatah”, structura militară şi 
de securitate a O.E.P. Despre această operaţiune, Golda Meir, pe atunci prim ministru al Israelului afirma: „A 
fost minunat! l-am ucis pe ucigaşi mai înainte ca ei să înceapă să omoare”. La rândul său, şeful Statului Major, 
generalul David Eliazar, a susţinut şi justificat operaţiunea în termenii: „Nu putem câştiga războiul numai 
apărându-ne. Şi fiindcă nu putem împiedica războiul, ne vom strădui să repurtăm o victorie rapidă şi 
strălucitoare aşa cum am făcut şi în trecut”. 


Suprimarea lui Abu Jihad 


În 1988, când Cartierul General al O.E.P. se afla la Tunis, a fost realizată o nouă operaţiune contrateroristă 
destinată suprimării lui Abu Jihad (Kalil al Wazir) noul „numărul doi” al O.E.P. De această dată, operaţiunea a 
fost concepută drept pedeapsă pentru rolul avut de Abu Jihad în organizarea rezistenţei de masă a 
palestinienilor din teritoriile ocupate, unde agresorul israelian s-a găsit în fata unei razmerite generalizate sub 
forma unui „război al pietrelor” („Intifada”), declanşat, aparent spontan, la 9 decembrie 1987, surprinzandu-i, 
deopotrivă, pe israelieni ca şi pe unii lideri ai O.E.P. Abu Jihad a fost considerat de israelieni, iniţiatorul 
„Intifadei”. Adevărul este că acest moment a devenit hotărâtor pentru determinarea Israelului să accepte, cel 
puţin parţial şi pe etape, soluţii politice ale problemei palestiniene. 


Conform tradiţiei, guvernul israelian nu a recunoscut implicarea sa şi a respins orice responsabilitate în ceea 

precum şi forte de aviaţie în alertă, gata de intervenţie în orice moment, ceea ce nu se putea realiza în afara 
unei decizii guvernamentale. 


O parte a adevărului despre asasinat l-a făcut cunoscut, în condiţiile cenzurii şi ale unei colaborări speciale cu 
serviciile de informaţii, cotidianul israelian “Maariv”, în numărul său din 4 iulie 1997, scurgerea de informaţii 
provocată pe această cale făcând parte dintr-o operaţiune de război psihologic (LAP), menită să intimideze 
adversarul palestinian şi să creeze probleme pentru liderii O.E.P., în ceea ce priveşte securitatea lor. 


Dincolo de scopurile urmărite prin furnizarea datelor care atestă responsabilitatea Israelului fata de asasinat, 
sunt de reţinut câteva dintre detaliile tehnice ale Operațiunii „Tunis”, după cum urmează: 


— reşedinţa lui Abu Jihad a fost minuţios reconstituită, în toate detaliile sale exterioare şi mai ales interioare 
ceea ce indică fără dubiu că Mossad-ul a avut agenţi în serviciul domestic al victimei sau care au reuşit să 


pătrundă în locuinţă în secret; 


— cei mai multi dintre tunisienii aflaţi în serviciul resedintei lui Abu Jihad erau recrutaţi de către Mossad sub 
steag străin (n. n. în numele unui serviciu european după cum precizează “Maariv” din 4 iulie 1997); 


— toate legăturile de comunicaţii ale lui Abu Jihad au fost interceptate; 


— forte speciale ale Mossad-ului au asigurat în prealabil pregătirea informativă şi contrainformativă a 
operaţiunii, precum şi logistica necesară în mijloace de transport; 


— în mai putin de cinci minute de la debarcare, comandoul forţei speciale a Statului Major l-a împuşcat de Abu 
Jihad, după care s-a retras fulger. Agenţii Mossad au supravegheat îndeaproape şi au asigurat acoperirea. 


Un agent al Mossad-ului tot timpul lângă Yasser Arafat 


Durak Kasim, şoferul lui Yasser Arafat, membru al securităţii personale a acestuia, a fost recrutat de Mossad 
în Anglia, în 1977, când era student la facultatea de filosofie. Trimitea rapoarte aproape zilnic prin emisii radio 
punctuale, primind 2000 $ pentru fiecare raport. 


El a fost cel mai apropiat colaborator al lui Arafat. 


În serviciile de informaţii israeliene, atât la Mossad, cât şi în Shin Beth, Arafat era un om respectat, având o 
imagine pozitivă care nu era, însă, înfăţişată factorilor de conducere politici. Împotriva lui Arafat, deoarece 
reprezenta un important factor de coeziune a palestinienilor, s-au pregătit mai multe atentate. De fiecare dată, 
însă, au precumpănit argumentele contra lichidării sale, fiind considerat „cel mai bun dintre cei răi”. Aceasta, în 
pofida faptului că, la un moment dat, extrema dreaptă a vieţii politice israeline proclamase necesitatea 
asasinatului. 


Cel puţin două atentate au primit cale liberă, dar nu s-au putut materializa. Primul din cauza predării 


atentatorului, un fost militant al „Al Fatah” asupra căruia nu a reuşit o operaţiune de spălare a creierului, iar al 


doilea deoarece un aparat de radio cu o încărcătură de exploziv, ce a ajuns să fie utilizat de Arafat, nu a mai 
putut fi detonat[16]. 


Omul de legătură al palestinienilor pe lângă teroristul Carlos a fost agent al Mossad-ului 


Moukharbel a fost iniţial om de legătură pe lângă algerianul Mohammed Boudia, rezident în Paris desemnat 
să-l înlocuiască o perioadă pe Ali Hassan Salameh conducătorul operaţiunilor în Europa al organizaţiei 
„Septembrie Negru”, deoarece acesta se afla în pericol, pentru identificarea şi prinderea sa fiind declanşată o 


operaţiune extrem de amplă. 


Moukharbel locuia la Londra, iar dosarul său de serviciu fusese capturat de israelieni în urma raidului asupra 
Cartierului general al O.E.P. de la Beirut din 20 februarie 1973. 


Recrutarea lui Moukharbel a fost realizată fără prea multe preparative anterioare, trecându-se la abordarea 
directă, după asigurarea securităţii acţiunii (filaj o jumătate de zi înaintea contactului, cercetarea hotelului şi 
perchezitionarea apartamentului, o verificare pentru a se stabili dacă poartă armă asupra sa, instalarea de 
emitätori în apartament şi, după cum procedează, de regulă, Mossad-ul, închirierea unui apartament vecin din 
care să se poată realiza o supraveghere video secretă). 


Când Mossad-ul realizează astfel de abordări mizează pe reacţiile psihologice ale subiectului, scontând că în 
locul alternativei de a nu-şi mai putea continua activitatea, ştiindu-se descoperit şi riscând eventualele 
neplăceri, va accepta avantajele târgului propus. Această din urmă alternativă a ales-o, fără nici o ezitare, şi 
Moukharbel în fata ofițerului care i-a citit rapid sinteza dosarului său din organizaţia „Septembrie Negru” şi i-a 
propus „bani frumoşi din partea serviciului de informaţii israelian” dacă este dispus să lucreze pentru el. 


Moukharbel îl va trăda pe Boudia, care va cădea, la 27 iunie 1973, victimă unui atentat cu o mină de presiune, 
plasată sub scaunul autoturismului (n. n. Locul a fost special ales, cunoscându-se că Boudia îşi controla 


personal autoturismul pentru a descoperi eventualele încărcături explozive). 


În locul lui Boudia, care începuse să realizeze unitatea de acţiune a tuturor organizaţiilor teroriste din Europa, 
a fost adus la Paris venezueleanul Carlos Ramirez Ilici Sanchez, care avea să fie cunoscut, ulterior, ca 
celebrul terorist Carlos. Despre venirea lui Carlos, Mossad-ul a aflat imediat, deoarece Moukharbel a continuat 
să-i fie şi acestuia ofiţer de legătură. 


Ulterior, Mossad-ul a pus în aplicare, cu ajutorul lui Moukharbel şi al unor voluntari israelieni din Paris (sayani) 
un plan prin care Carlos să fie capturat de francezi, în baza unor informaţii pe care să le cumpere de la 
Mossad. Francezii, pe fondul rivalitätilor din interiorul Mossad-ului, nu fuseseră nici un moment informaţi 
despre prezenţa şi activităţile lui Carlos, acestea fiindu-le practic, necunoscute. 


Intervenţia poliţiei franceze, manipulată în secret de Mossad, a fost una rutinieră, deloc pregătită în raport cu 
scopul capturării lui Carlos, care a reuşit să-l omoare pe Moukharbel, să rănească un poliţist şi să dispară. El 


va fi capturat abia după două decenii, timp în care a devenit cel mai periculos şi mai de temut terorist din lume. 


Olimpia Olari se întreabă de ce Israelul, pe măsură ce devine mai puternic, mai dotat militar, în loc sa 
relaxeze politica securităţii, dimpotrivă, devine mai agresiv, mai ostil , mai izolat[17], ceea ce semnifică și un 
potenţial de ameninţare și de pericol tot mai evident. Autoarea oferă nu un răspuns, ci mai multe, fiecare în 
parte conducând spre alte întrebări, toate la fel de nelinistitoare. 


Un rabin înțelept, ca toți rabinii, a fost întrebat de un creștin de ce nu se respectă condiţiile convenite initial 
pentru convietuirea pașnică a verilor, după uni cercetători chiar fraţi, evrei și palestinieni arabizati[18]. 
Răspunsul a fost unul pragmatic, tipic mentalitatii levantine : „Dacă facem pace, nu mai vin ajutoarele finaciare 
externe”. 


Dincolo de nuanta de umor negru a dialogului, Israelul este extrem dependent geopolitic de Statele Unite ale 
Americii si, nu în ultimul rand, financiar ( în 2006 cca. 50 de miliarde de dolari,10% din bugetul anual al 
statului). În același timp, decizia din anul 2021 a președintelui S.U.A., Joe Biden de a relua susţinerea 
financiară cu 225 miliarde de dolari a palestinienilor din Cisiordania și Gaza a determinat protestul diplomatic 
al Israelului. Să înțelegem, deci, că și o parte si cealaltă sunt dependente de generozitatea S.U.A., a altor 
state, precum si a unor puternice comunităţi externe, interesate în perpetuarea potenţialului exploziv amorsat 
drept un „casus belli” geopolitic pentru supremaţia asupra Noului Orient Mijlociu ? 


Din anul 1948, evreii și arabii luptă pentru stăpânirea unui pământ din care primii au 55% din suprafață, pentru 
o treime din populaţia totală. Arabii, în speţă palestinienii arabizati, contestă mai mult concepţia unitară a 
evreilor despre Palestina, decât neviabilitatea noului teritoriu. O concepţie contestată chiar și în Israel de către 
arabii israelieni (cca. 645.000) și evreii originari din Africa de Nord care formează marile contigente ale 
săracilor (peste 500.000) și șomerilor (7%). Evreii și palestinienii revendică același „pământ istoric” , deci 
chestiunea palestinană este indisociabilă de evoluţia statului Israel și înglobată în evoluțiile din Liban și Siria 
(peste 1 milion de palestinieni), lordania (2,1 — 3,24 milioane de israelieni), Arabia Saudită (750.000 de 


palestinieni) si în întreg arealul dezmembrării arabo-musulmane, accelerate de „primăvara arabă” a 


președintelui S.U.A., Hussein Barak Obama. 


Pericolul abordării rasist-fascistoide a contenciosului dintre evrei si palestinieni nu ar trebui exclus, având în 
vedere, pe de o parte, chiar și numai bilanţul evenimentelor din anii 1948-1949, ai primului război: 
depopularea a peste 400 de localități palestiniene, pârjoirea a sute de sate, distrugerea a 46.367 de clădiri, 
1.233 de moschei, 8 biserici si 68 de altare, 123 de școli, exodul palestinian („Al Nabka” — Catastrofa), iar, pe 
de altă parte, ducerea confictului si pe tărâmul cercetărilor genetice, unde fiecare parte susține exact contrariul 


Semnatara cărţii mărturisește că imboldul de a cerceta și scrie despre Palestina izvorăște din dragostea fata 
de poporul palestinian, ceea ce ne-a putea tenta să o suspectäm de partialitate și de ignorarea obligaţiei 
etice de a asculta și cealaltă parte. 


Lectura cu răbdare a volumului ne va convinge, însă, de soliditatea opiniilor prezentate, în esenţă o recenzare 
a lucrărilor unor autori ai domeniului pentru a căror operă în România nu pare să fi existat interes (Abraham 

Palestinei, fost profesor de religie si politica si director al Centrului pentru Religie si Istorie si al Proiectului de 
Cercetare în Tara Sfântă de la Universitatea St. Mary; Rashid Ismail Khalidi, istoric american al Orientului 
Mijlociu si profesor de Studii Arabe Moderne la Universitatea Columbia, redactor al ,Journal of Palestine 
Studies” din 2002 pana in 2020; Niels Peter Lemche, teolog, profesor asociat la Universitatea din 
Copenhaga, specializat în Vechiul Testament și istoria antică a evreilor, Patrick E. Tyler, fost jurnalist la „The 
New York Times”, autor specializat în problematica Orientului Mijlociu; Norman Gary Finkelstein, politolog, 
activist, fost profesor și autor american interesat de conflictul israelo-palestinian și holocaust, Edward Wadie 
Said, profesor universitar de literatură comparată la Columbia University, fiind totodată și un cunoscut activist 
politic; lan Pappé istoric israelian-britanic și activist socialist; Israel Shahak, supraviețuitor al holocaustului 
ș.a.). 

